== Kronologi ==
=== Sagens forløb ===
* Den 20. december 1996: [[Rasmus Trads]] laver den første hensigtserklæring til Kurt Thorsen. Erklæringen skal hjælpe Thorsen i gang med sine forretninger.
* Den 26. september 1997: Rasmus Trads [[forfalskning|forfalsker]] sin chef, [[André Lublin]]s underskrift. Det sker på en [[fuldmagt]] på 112 mio. kr.
* Den 10. oktober 1997: Thorsen låner 1,5 mio. kr. af rigmanden [[Finn Harald Simonsen]]. Trads låner 1,2 mio.
* Den 19. februar 1998: [[André Lublin]]s underskrift påføres et dokument, hvor PFA Byg garanterer et lån for Thorsen på 107 mio. kr., overfor den spanske bank Banco Exterior de Espana.
* Den 26. februar 1998: Trads køber [[Nokken]] projektet af Kurt Thorsen 231 mio. kr.
* Den 28. maj 1998: PFA Byg påtager sig, via falske fuldmagter, at købe [[aktier]] for 270 mio. kr. i Thorsens selskab CVI International.
* Den 25. september 1998: [[Sparbank|Sparbank Vest]] får en kautionserklæring for et lån på 55 mio. kr. til køb af [[Nokken]] grunden. 
* Den 18. november 1998: Trads får via en falsk [[fuldmagt]] lov til at [[signatur|underskrive]] alle dokumenter til den spanske bank Banco Bilbao Vizcaya, i forbindelse med lån til i alt 838 mio. kr. til Kurt Thorsens selskab. Endnu en falsk garanti laves til [[LGT Bank]] i [[Lichtenstein]] til lån til Thorsens selskab De Soto på 353 mio. kr.
* Den 22. november 1998: Norske Aker RGI sælger [[aktier]] i Gefion for 700 mio. kr. til Thorsens De Soto Equity. Trads laver et falsk dokument til Kurt Thorsen, så han kan hæve 140 mio. kr. på byggelånet i BBV.
* Den 29. december 1998: Thorsens selskab CVI Holding køber [[Codan]]s aktier i [[Dampskibsselskabet Norden|Norden]] for 798 mio. kr.
Jura Samfund Historie Kriminalitet